text: Horsens er højdespringer på nye studerende
  30 juli 2015 kl. 07.18
  Knapt tusinde studiepladser bliver til september fyldt på uddannelsesinstitutionerne i Horsens. Det svarer til en stigning på 22 procent fra sidste år, og dermed sikrer den østjyske kommune sig pladsen som årets højdespringer.
  år dørene til september går op til landets uddannelsesinstitutioner, så er Horsens et af de steder, der får markant flere nye studerende end sidste år. Helt præcist kan 179 flere pakke penalhus og bøger og tage til en af kommunens fem videregående uddannelsessteder.
  Det er en stigning på hele 22 procent, viser tal fra uddannelsesministeriet.
  Ser man på det samlede antal af studerende, så må Horsens dog se sig slået af Esbjerg og Kolding kommuner. Her har man hhv. 1.687 studerende i regionens hovedstad, Esbjerg, og i Kolding kan man tage imod 1.237 nye studerende.
  